open-index/open-wikipedia-markdown huggingface dataset:
Korps i Halden

Denne siden gir en oversikt over musikkorps i Halden.

Profesjonelle:
* Det Norske Blåseensemble 

Skolemusikkorps:
* Halden Skolemusikkorps 
* Idd Skolemusikkorps 

Amatørkorps:
* Tistedalens Musikforening 
* Halden Janitsjar 
* Blåsekompaniet 
* Salen Hornorkester 
* Frelsesarmeens Hornmusikk
Arlanda Express

**Arlanda Express** er det produktnavnet som A-Train AB benytter for tog på strekningen mellom Stockholm sentralstasjon og Arlanda lufthavn. Toget benytter sporene til Ostkustbanan og Arlandabanan uten mellomliggende stopp. Forbindelsen åpnet 24. november 1999. Reisetiden mellom Stockholm sentralstasjon og Arlanda, og omvendt, er vanligvis 20 minutter, men kan i rushtiden være lenger. Ved trafikktopper går toget hvert 10. minutt, ellers hvert 15. minutt.

## Stasjoner
Ved ankomst til flyplassen fra Stockholm sentrum, stanser Arlanda Express først ved stasjonen Arlanda Södra, som betjener terminalene 2-4, deretter fortsetter toget til endestasjonen Arlanda Norra, som betjener terminal 5 og hotell- og butikkområdet Sky City. Avstanden mellom disse to stasjonene er rundt 400 meter, blant den korteste på noen toglinjer i Sverige. 

Arlanda Express og dens stasjoner er på Arlanda adskilt fra de gjennomgående sporene som er bygget for fjerntogene til for eksempel SJ, som har stasjonen Arlanda Central som nås fra Sky City. 

På Stockholm C trafikkerer Arlanda Express spor 1-2 ved Vasaplan, rundt 100 meter nord for Centralhallen.

## Materiell
Togene på Arlanda Express er 4-vogns el-togsett med permanent sammenkoblede vogner. Toget har i alt 190 sitteplasser, med rundt 48 sitteplasser i hver vogn. Toget har ikke inndeling i flere klasser, og siden det er et flytog, er det satt av ekstra plass til bagasje.

Arlanda Express er den første togtypen i Sverige med innstigning på samme nivå som plattformene i hele togets lengde, noe som gjør det enklere for rullestolbrukere, barnevogner etc., og dette reduserer oppholdstiden ved stasjonene.

Etter mer enn ti års drift ble det i juli 2010 satt inn det første ombyggede togsettet, kalt *Framtidståget*, hvor interiøret var modernisert med nye seter og setetrekk.

Hvert togsett har i alt 16 aksler og drives av 8 asynkronmotorer. Boggiene er fransk konstruksjon med akselavstand på 256&nbsp;cm og hjuldiameter på 92&nbsp;cm. Løpeboggiene har tre skivebremser per hjulaksel. Den primære fjæringen er en kombinasjon av spiralfjærer og hydrauliske støtdempere, mens sekundærfjæringen består av luft mellom boggi og vognkasser, noe som er en vanlig teknisk løsning på moderne tog. Motorboggiene har el-bremser, som ved bremsing fører strømmen tilbake til kjøreledningene.

## Referanser


## Eksterne lenker
* 
* Storstockholms lokaltrafik
Radek Juška

**Radek Juška** (født 8. mars 1993 i Starovičky) er en tsjekkisk friidrettsutøver, som konkurrerer i lengdehopp. Han har 2.-plass fra både U23-EM og EM innendørs i 2015 som fremste internasjonale meritter. 

## Idrettskarriere
Juška debuterte internasjonalt ved junior-VM i friidrett 2012 i Barcelona, der han kom på 24.-plass i lengde. Han hoppet 7,11 meter i kvalifiseringen, dette var 60 cm bak hans egen personlige rekord på 7,71, som han satte i juni. 

I 2013 vant han det tsjekkiske U23-mesterskapet i friidrett, både i lengdehopp og tresteg. Han vant sine første seniortitler i 2014, da han først vant lengde ved det tsjekkiske mesterskapet innendørs. Senere på året vant han også lengde ved det tsjekkiske mesterskapet i friidrett utendørs  i Praha, med et hopp på 7,94 meter, som var personlig rekord. Han ble også tatt ut til å representere Tsjekkia ved Lag-EM i friidrett 2014, der Tsjekkia deltok i Super League, og Juška kom der på 8.-plass i lengde. Han skulle delta ved EM i friidrett 2014, men skadet en magemuskel ved det nasjonale mesterskapet, og kunne ikke delta. 

Ved det tsjekkiske mesterskapet innendørs 2015 vant han for andre gang lengdehopp. Han ble tatt ut til EM i friidrett innendørs 2015 i Praha, men med personlig rekord på under 8 meter var han ikke blant favorittene. Han kvalifiserte seg til finalen med 8.-plass i kvalifiseringen, og med hjelp fra hjemmepublikummet satte han personlig rekord med 8,10 meter i finalen, og fikk EM-sølv, bak svenske Michel Tornéus. Han vant vant det tsjekkiske mesterskapet utendørs i juni, med 7,67 meter. Ved U23-EM i friidrett 2015 fikk han også sølv, denne gangen slått av tyske Fabian Heinle. Han nådde finalen ved VM i friidrett 2015 i Beijing, der han hoppet 7,57 og endte på 11.-plass.

## Referanser


## Eksterne lenker
* 
*  Profil hos European Athletics
*  Profil hos All-Athletics
Steven MacLean

**Steven George MacLean** (født 1982) er en skotsk fotballtrener og tidligere fotballspiller som er assistenttrener for St. Johnstone FC. 

MacLean har tidligere spilt for Forres Mechanics, Rangers FC, Scunthorpe United FC, Sheffield Wednesday FC, Cardiff City FC, Plymouth Argyle FC, Aberdeen FC, Oxford United FC, Yeovil Town FC og Cheltenham Town FC. Han har også tidligere spilt fire kamper for Skottlands U21-landslag.

12. september 2015 laget han hat trick mot Hamilton Academical FC i en hjemmekamp på McDiarmid Park, i en kamp St. Johnstone vant 4 – 1.

## Meritter
* Scottish Cup (2): 2003, 2014 (vinner)
* Football League One (1): 2005 (vinner play off)
* FA-cupen: 2008 (tapende finalist)

## Referanser


## Eksterne lenker
*
Herbert

**Herbert** er et tysk mannsnavn som betyr «hær» og «lys». Navnet er vanlig blant annet i Tyskland, Uganda og Østerrike.

## Etymologi
*Herbert* er en kortfrom av gammelhøytyske *Heribert*, som er dannet av *heri*, «hær», og *beraht*, «lys, skinnende». *Herbjört* var en norrøn form av navnet.

## Utbredelse
*Herbert* er kjent brukt i Danmark fra 1000-tallet. Navnet ble introdusert i England av normannerne, og var et vanlig navn i England i middelalderen og igjen fra 1800-tallet.

*Herbert* var et populært navn i USA fra 1880-årene til 1920-årene.

I Sverige var navnet vanligst i 1900- og 1910-årene. I Danmark var det vanligst i 1910- og 1920-årene.

*Herbert* er i dag et vanlig mannsnavn blant annet i Tyskland, Uganda og Østerrike.

|}

## Kjente personer med navnet
Personene i listen er ordnet kronologisk etter fødselsår.
*Herbert Spencer (1820 &ndash; 1903), engelsk filosof
*Herbert Henry Asquith (1852 &ndash; 1928), britisk statsminister 
*Herbert George Wells (1866 &ndash; 1946), engelsk forfatter
*Herbert Hoover (1874 &ndash; 1964), amerikansk president
*Herbert Tobias (1924 &ndash; 1982), tysk fotograf
*Herbert Pundik (født 1927), dansk journalist og forfatter
*Herbert Svenkerud (1927 &ndash; 2009), norsk ordbokredaktør
*Herbert Benson (født 1935), amerikansk kardiolog
*Herbert Nordrum (født 1987), norsk skuespiller

## Annen bruk av navnet
*Herbert Peabody, australsk barnebok

## Navnedag
*Herbert* har navnedag i flere land, oftest 16. mars, men har ikke noen norsk navnedag.

## Referanser


## Eksterne lenker
Teodorico Caporaso

**Teodorico Caporaso** (født 14. september 1987) er en italiensk friidrettsutøver som konkurrerer i kappgang. Han representerte landet sitt under VM i friidrett 2015 i Beijing, der han ble nummer 25 på 50 kilometer kappgang.

## Referanser

## Eksterne lenker
*
Ram (navn)

**Ram** er et indisk og hebraisk mannsnavn. I Bibelen er Ram en etterkommer av Juda, forfar til David og er nevnt i Rut og Krønikebøkene.

## Etymologi
Indiske *Ram* (hindi: राम) er en nyere transkripsjon av *[[Rama (navn)|Rama]]*, som betyr «gledelig».
Hebraiske *Ram* (hebraisk: רָם) betyr «opphøyet».

## Utbredelse
*Ram* er nevnt i 87 vers i Bibelen, og er dermed blant de hundre oftest nevnte navnene i Bibelen.

|}

## Kjente personer med navnet
Personene i listen er ordnet kronologisk etter fødselsår.
*Jitan Ram Manjhi (født 1944), indisk politiker
*Ram Shergill, indisk-engelsk fotograf

## Referanser


## Eksterne lenker
Bente Bøyesen

**Bente Bøyesen** (født 11. november 1967 i Skien) er en norsk billedkunstner. Hun er utdannet ved Statens kunstakademi /KHIO ved malerlinjen 1991-95 Statens Håndverks og Kunstindustriskole/KHIO, institutt for farge 1987-91.

Bøyesen arbeider med maleri, objekt og installasjon. Hun har også eksperimentert med å innlemme gartnerpraksis i sine prosjekter.

Bøyesen har hatt separatutstiling på Kunstnerforbundet Oslo 2022,  i Oslo Kunstforening, Unge Kunstneres Samfunn, Galleri Semmingsen, Porsgrunn Kunstforening med flere. Hun har deltatt på Høstutstillingen hvor hun mottok Oslo Kunstforenings Jubileumsstipend. Og deltatt på en rekke gruppe og kollektivutstillinger.

Hun er tildelt Statens arbeidsstipend, Statens arbeidsstipend for yngre kunstnere, og Billedkunstnernes Vederlagsfond i flere omganger.

Bøyesen har vært styremedlem på Akershus Kunstsenter.

## Referanser


## Eksterne lenker
*
Carl Dohmann

**Carl Dohmann** (født 18. mai 1990) er en tysk friidrettsutøver som konkurrerer i kappgang. Han representerte landet sitt i VM i friidrett 2015 i Beijing, der han ikke fullførte 50 kilometer kappgang.

## Referanser


## Eksterne lenker
*
Fjonelva

**Fjonelva** er ei kort elv i Sveio kommune i Hordaland. Den er 206 meter lang og renner fra Vigdarvatnet til Fjonavika i Ålfjorden. Elva har et nedbørfelt på  og middelvannføringen ved munningen er . Fjonelva er nederste del i et vassdrag som har utspring fra Fiskevatnet, rundt halvannen kilometer nord for Aksdal i Tysvær kommune, og som renner mot vest til Stakkastadvatnet, deretter nord til Vigdarvatnet, og til slutt mot øst gjennom Fjonelva til Ålfjorden.

Sør for elvemunningen ligger Fjon Bruk AS, som er et av Norges største settefiskanlegg. Bruket får sin vannforsyning fra Vigdarvatnet, med inntak fra en demning i Fjonelva like nedenfor utløpet fra vatnet. Vassdraget var tidligere stengt for oppgang av anadrom fisk, men i 1999 ble det bygget en laksetrapp forbi demningen. 

## Referanser
Aleksandr Jargunkin

**Aleksandr Jargunkin** (født 6. januar 1981) er en russisk friidrettsutøver som konkurrerer i kappgang. Han skulle representere landet sitt under VM i friidrett 2015 i Beijing, i 50 kilometer kappgang, men kom seg aldri dit fordi han testet positivt for EPO.

## Referanser


## Eksterne lenker
*
Gao Xinglong

**Gao Xinglong** (født 12. mars 1994) er en kinesisk friidrettsutøver som konkurrerer i lengdehopp. Han representerte landet sitt under VM i friidrett 2015 i Beijing, der han ble nummer 4 i lengdehopp.

;2021
Gao Xinglong tok delt 17. plass for Kina i lengdehopp under Sommer-OL 2020 i Tokyo.

## Referanser

## Eksterne lenker
*
Navneduk

**Navneduk** er betegnelsen på et brodert tekstil, hvor broderiene som regel er tall, bokstaver, border og ulike motiv, som blomster, fugler og dyr. Å brodere en navneduk var opprinnelig en metode for å lære seg og huske broderiteknikker og mønstre.

## Historikk
I Europa vet man at navneduker har blitt brodert siden 1500-tallet. Den første daterte navneduken man kjenner til fra Norge er fra år 1700, men sannsynligvis begynte man med dette i Norge på 1600-tallet.

Navneduken var opprinnelig en metode for å samle inn og «notere» ned et mønster. Når en syerske så et interessant mønster, ville hun raskt brodere ned en kopi av dette på sin duk, for å kunne selv bruke mønsteret videre i andre sammenhenger. Det var først og fremst kvinner fra borgerskap og velstående bondemiljøer som broderte navneduker, da finere håndarbeid var blant de få aktivitetende som ble ansett som passende for en velstående kvinne.

Utover 1600-tallet gikk navnedukbrodering over til å være en del av opplæringen for unge jenter fra samfunnets øvre sjikt. Navneduker ble brodert i alderen 6 til 14 år, men stort sett i 9-11-årsalderen. Undervisningen skjedde først i hjemmet, og etter hvert også i små privatskoler.

Ved innføring av byskoleloven i 1848 ble håndarbeid en del av undervisningen for jenter,  og i byskolene ble håndarbeidet lovfestet som fag i 1889, med navnedukbrodering som pensum i 4. klasse. Med dette blir brodering av navneduk også en del av undervisningen til jenter fra ulike sosiale og økonomisk lag. Ved innføringen av enhetsskolen i 1936 håndarbeidsundervisning obligatorisk for alle jenter.

## Mønster og utforming
På navnedukene finner man ofte brodert inn alfabetet, tallrekker, navnet til den som har brodert og navn på familiemedlemmer. På navneduker i England og USA finner man også ofte religiøse innskrifter, men dette er mindre vanlige på de norske navnedukene. Jenter brukte også gjerne sin mors navneduk som inspirasjon til å brodere ens egen.

I de tidlige navnedukene ser vi en stor variasjon i bruk av ulike stingtyper, som korssting, petit points, dronningsting, hullsting, plattsøm og austmannarenning, men dette forenkles utover 1800-tallet, og de senere navnedukene er dominert av korssting.

## Referanser
Anders Hansson

**Anders Hansson** (1992–2020) var en svensk friidrettsutøver som konkurrerte i kappgang. Han representerte landet sitt under VM i friidrett 2015 i Beijing, der han ikke fullførte 50 kilometer kappgang.

Hansson fikk i januar 2019 påvist en hjernesvulst. Han døde 30. oktober 2020 som følge av kreften.

## Referanser


## Eksterne lenker
*
Norsk Ordinært Skipsregister

**Norsk Ordinært Skipsregister** (forkortet NOR) ble opprettet 1. august 1992, sammen med Norsk internasjonalt skipsregister (NIS) utgjør de skipsregisteret og er en underavdeling i Sjøfartsdirektoratet.  NOR-registeret foretar registrering, kontroll og tilsyn av skip. I 2014 hadde de  rundt 18 000 registrerte fartøy.
Skipsregisteret NIS/NOR er et realregister på lik linje med tinglysingen av fast eiendom og må således ikke forveksles med Småbåtregisteret.

Skipsbyggerregisteret (BYGG) er et register for skip som er under bygging eller prosjektering. Skipsbyggerregisteret er underlagt Norsk Ordinært Skipregister.

## Referanser


## Eksterne lenker
* Sjøfartsdirektoratet, Norsk Ordinært Skipsregister
* Søk i registret
Storhaugen (bygd)

**Storhaugen** er ei bygd i Målselv, som tidligere også inkluderte Rognmoen. Fram til tusenårsskiftet var det her et aktivt ungdomslag, som også ga ut avisa *Storhaugens tidende*.

## Innbyggere
Rundt Storhaugen er det rundt 40 innbyggere, tar man med Rognmoen, Myrvoll og Brandskognes er tallet på rundt 100. Tidligere drev mange gårdsdrift, nå er gårdene nedlagt og folk er i annet arbeid.

## Grender
*Foslia
*Foshaug
*Årskog
*Hauglia
Lunderamsa

**Lunderamsa** er en gravrøys fra bronsalder eller eldre jernalder.  Den ligger på Kråkerøy i Fredrikstad kommune. Gravrøysen ligger på rundt 55 meter over havet. Den har et vidt utsyn over sjøen. Den er klassifisert som en langrøys, 35,5 meter lang, 5,5 meter bred og er idag rundt 1,5 meter høy. Røysen er orientert nord-sør. Opprinnelige partier av kantmuren er fremdeles inntakt bak nedraste og utkastede stenmasser. 14 meter sør  for nord-enden ligger et gravkammer. Gravkammeret er ca. 1,8 meter langt og ca. 60 cm bredt. Gravkammeret er en kistegrav av stående steinheller. Kammeret er avdekket og ligger idag åpent.

Lettest adkomst er fra krysset Kråkerøyveien (Fv108) og Trolldalen. Herfra går sti ca. 500 m sør til sørvest til Lunderamsa. Røysa ligger på det høyeste punktet på åsen.

## Eksterne lenker
*
Magne Teigen

**Magne Teigen** (født 13. april 1944, død 12. september 2015) var en norsk skøyte- og friidrettsstatistiker ved siden av sin jobb som lærer.

## Lederverv
Teigen var leder av Buskerud Skøytekrets (2004-2005), skøytegruppa i Kongsberg IF og både leder og initiativtager til Statistikk- og rekordutvalget i Norges Skøyteforbund i 1975. Han var også i flere år medlem av forbundets hurtigløpskomite (1988-1990 og 1992-1999) og var siden 1999 medlem av TKH med hovedansvar for blant annet godkjenninger av rekorder og til distansemerket. Teigen var inntil det siste ansvarlig for Norges Skøyteforbunds statistikkssider.

## Statistikkarbeide
### World Speed Skating Statisticians Association (WSSSA)
Teigen var med å stifte WSSSA den 17. januar 1971. Idéen om å stifte WSSSA ble han inspirert av fra friidrettens statistikkforening  (grunnlagt 26. august 1950) av den italienske lederen Roberto Quercetani. Teigen samarbeidet med Quercetani under sin NFIF-tid på slutten av 1960-tallet og begynnelsen av 1970-tallet. Hans tilknytning til NFIF var hans medlemskap i NFIFs statistikkutvalg og medarbeider sammen med Ole Petter Sandvig til *NFIFs 75års jubileums-statistikkbok* utgitt i 1971. WSSSA har siden utgitt medlemsbladet *Skøytenytt* i flere utgaver per år. Den første publiserte medlemslista til WSSSA viser utenom Teigen: , Kenth Borgström, Per  Hermansen,  og de to tidligere italienske skøyteløperne Guido Gillarduzzi og Icilino Perucca med flere. Andre gode medhjelpere i WSSSA har vært Paul Bandusch fra Vest-Tyskland, Kaj Boström fra Finland, Owe Fröberg fra Sverige, Erich Kamper fra Østerrike, Jan Kleine fra Nederland og Preben  Petersen fra Norge/boende i Danmark. Det er pêr 2015 Kent Borgström som har lengst fartstid av dagens aktive i WSSSA.

### Annet statistikkarbeide
Han er også kreditert som bidragsyter på Sports-reference/Olympics. I 2012 var han medredaktør sammen med Arne Nestegård for 90-årsjubileumsboka for Buskerud Skøytekrets *På skøyter i Buskerud gjennom 150 år*.

## Utmerkelser
Teigen ble i juni 2015 under Skøytetinget tildelt Norges Skøyteforbunds høyeste utmerkelse *Gullmerket* og i 1974 tildelt Kongsberg IFs æresbevisning *Sølvmerket*.

## Referanser




## Eksterne lenker
* 
* 
* Se også litteraturutgivelser fra WSSSA  på Norges Skøyteforbunds nettside
Have Germanerne invandret til Skandinavien fra nord eller fra syd?

***Have Germanerne indvandret til Skandinavien fra nord eller syd?*** var en forelesning holdt av Ludvig Kristensen Daa under det nordiske naturforskermøtet i Christiania i 1868. Den kom senere på trykk.

Avhandlingen var Daas bidrag til kritikken av innvandringsteorien til P.A. Munch og Rudolf Keyser. Daa tok i bruk etnologiske og geografiske kilder i sin argumentasjon mot at den norrøne stammen skulle ha innvandret til Skandinavia fra nord og øst omkring 6-700 år før Kristi fødsel. Han mente at topografien i de aktuelle innvandringsområdene gjorde det umulig for en stamme på vandring å ta seg frem. Han satte bl.a. spørsmålstegn ved hvorvidt en stamme på vandring fra Russlands indre kunne tilegne seg den maritime kunnskapen som ville ha vært nødvendig for å ta seg fram langs kysten av Hålogaland og over Ålandshavet.

Foredraget har blitt kalt en gravtale over Keyser og Munchs innvandringsteori. Foredraget bidro sterkt til at fagfolk i stor grad var gått bort fra teorien innen tiårets slutt.

## Referanser
Waxholmsbolaget

**Waxholmsbolaget** (egentlig **Waxholms Ångfartygs AB**) er et kommunalt eid svensk rederi, eid av *Stockholms läns landsting* og er ansvarlig for sjøveis offentlige transport i Stockholms skjærgård og Stockholms havn, totalt i en region som strekker seg mellom Arholma i nord til Landsort i sør,og om sommeren anløpes rundt 270 ulike brygger i dette området. 

Selskapet eier 21 ferger, og fire båter for linjen Djurgårdsfärjan, mens opereringen av de enkelte fartøyene er satt ut til ulike kontraktører, hvor noen av disse også eier sine egne skip. Til sammen brukes et 40-talls ulike fartøyer i den trafikken selskapet er ansvarlig for. Selskapet frakter rundt 4,3 millioner reisende i året, hvorav havnetrafikken med Djurgårdsfärjan utgjør rundt 2,5 millioner passasjerer årlig.

Waxholmsbolaget ble dannet i 1869 på grunnlag av *Djurgårdens Ångbåts-Aktie-Bolag*, som ble etablert i 1849. Stockholms läns landsting har eid selskapet siden 1967. I 1970 tok Waxholmsbolaget over Djurgården-fergene. Selskapet har sitt hovedkontor i det gamle tollhuset på Blasieholmen.

## Referanser


## Eksterne lenker
*
Insula (bygning)

en **insula** (flertall: insulae) var en murleiegård for vanlige innbyggere i antikkens Rom og andre byer i Romerriket, mens domus, énfamiliehuset, var for den velstående overklassen. Ordet **insula** kommer fra latin og betyr opprinnelig øy, og blokkene var ofte store og bygd sammen så de kunne fylle et helt kvartal, nesten som en øy i byen.  

Allmuen i Rom var trengt sammen på et relativt lite område, bymuren begrenset utvidelse på bakkenivå, og det var nødvendig å bygge tett og høyt for å få boliger til alle, dette ga også best inntjening for huseierne. Blokkene var gjerne oppført i flere etasjer, og kunne ha kommersielle virksomheter, som butikker og tavernaer, i første etasje og leieboere i rom og leiligheter i de øvre etasjene. De nederste etasjene var mest solid bygget, og inneholdt leiligheter for bedrestilte borgere. Disse leilighetene hadde pumpeanordninger som sørget for vannforsyning, mens leieboerne i de øvre etasjene måtte bruke offentlige vannkilder og avtreder. 

Den romerske dikteren Martial refererte flere ganger til seg selv og andre fattige som måtte bo aller øverst i de dårligste rommene i leiegårdene. I et av diktene skriver han om en kjenning som måtte gå 200 trappetrinn for å komme hjem. Dette kan være en satirisk poets overdrivelse, men faktum er at flere keisere innførte lover som skulle begrense høydene på leiegårdene. Augustus bestemte at en insula kunne være maksimum 70 romerske fot høy, det vil si rundt 21 meter, eller minimum sju etasjer. Dette tyder på at denne høyden var overskredet mange nok ganger til å kreve en regulering. 

En insula var som regel oppført av en huseier som ikke selv bodde i bygningen, men som var interessert i mest mulig profitt, og derfor bygget husene raskt og av til dels dårlige materialer. Et typisk eksempel på en slik hushai er Cicero, som eide et mangfold av insulae. Han skal ha vært kynisk og bare interessert i fortjeneste, ikke i leieboernes sikkerhet. Den romerske historikeren Strabon har beskrevet hvordan det gikk en endeløs strøm med leveranser av byggematerialer inn til byen, for å erstatte insulae, som stadig kollapset.

Det finnes bare en håndfull delvis bevarte insulae. Tre av dem hadde opprinnelig fire etasjer, én av dem hadde fem. De best bevarte blokkene er i Ostia Antica, Romas havneby ved Tiberens munning. 

## Referanser


## Eksterne lenker
* 

* Dr. Jeffrey A. Becker om insula på khanacademy.org  Besøkt 3. februar 2019
Politivitenskap

**Politivitenskap** er et flervitenskapelig felt, som i moderne forstand studerer politiets virksomhet i og utenfor politiorganisasjonen.

Begrepet politivitenskap oppstod først i den tyske formen *Polizeiwissenschaft* tidlig på 1700-tallet. Det ble definert som studiet av samfunnets indre orden og omfattet et bredt spekter av temaer innen offentlig rett, administrasjon, økonomi, folkehelse og byplanlegging. Det overlappet med disiplinen *Verwaltungswissenschaft*. Det må nevnes at selve begrepet *politi* på den tiden hadde en annen og langt bredere betydning enn begrepet fikk fra fremveksten av et moderne politivesen.

Sent på 1900-tallet har begrepet politivitenskap blitt tatt i bruk i en ny og snevrere betydning, som gjelder politimessige forhold i moderne forstand. I Norge ble begrepet innført i 2006 ved innføringen av masterutdanning ved politihøgskolen i Oslo. Forhold som angår politiet betegnes på norsk tradisjonelt med ordet *politimessig*, men innen politivitenskap brukes også nyordet *polisiær*.

## Norge
Politihøgskolen tilbyr et masterstudium i politivitenskap på 120 studiepoeng. Studier er et deltidsstudium over fire år og er organisert i ni emner som bygger på
hverandre. Studiet fokuserer blant annet på politimessig virksomhet og praksis, politi som kunnskapsstyrt organisasjon, etterretning, analyse og evaluering.

Politihøgskolens forskningsavdeling har delt forskningen inn i fire områder som den mener er viktig satsingsområder i utviklingen av politivitenskapen. Disse er:
# «Politiet som samfunnsinstitusjon» 
# «Politiets organisasjon, kultur og atferd»,
# «Politiets strategier» 
# «Politiets utfordringer».  
Områdene kan romme en rekke problemstillinger og bidrag fra ulike fag.

Forskere ved Politihøgskolen har gitt ut boken *Innføring i politivitenskap* i 2014. Tidsskriftet *Nordisk politiforskning* startet i 2014, og kommer med to nr i året.

## Referanser


## Eksterne lenker
* phs.no, Politihøgskolen
Kragerø Kunstskole

**Kragerø Kunstskole AS** er en privat kunstskole, heleid av Kragerø kommune. Skolen er godkjent av Utdannings- og forskningsdepartementet og Statens lånekasse for utdanning. Skolen startet opp 2012 og gir et grunnlag for videre studier innen kunst-, design-, arkitektur- og kulturfag.

Den gir to-årig utdanning i skulptur, land  art, maleri, tegning, foto og digital kunst. Skolen ligger sentralt på bryggekanten i et nyoppusset lokale i Kragerø. Undervisningens mål er å danne et fundament for å oppøve grunnleggende ferdigheter i ulike uttrykksformer.

Fagene er delt i følgende hovedområder: 
* 2 –dimensjonale fag:
** Tegning
** Farge
** Maleri
* 3-dimensjonale fag:
** Skulptur
** Modellbygging
** Konsept/rom
** Glass og keramikk
* Digitale teknikker:
** 	Grafisk design
** Fototeknikk
** Performance / video
* Kunsthistorie og teori:
** Kunsthistorie
** Filosofi og teori
* Prosjekt:
** Landart
** Studietur

Skolen samarbeider med Southampton Solent University og University of Wolwerhapton.

Gjennom ulike prosjekter har skolens studenter fått vise sine arbeider i det offentlige rom.

## Eksterne lenker
* Skolens nettsted
Marque

**Marque** er en 31,6 km lang elv nord i Frankrike, og en av sideelvene til Deûle fra høyre. Den har sitt utspring nær landsbyen Mons-en-Pévèle. Elven renner gjennom departementet Nord og gjennom de østlige delene av storbyområdet til Lille. Den renner nordover gjennom landsbyene Pont-à-Marcq, Tressin, Croix og Marcq-en-Barœul, og munner til slutt ut i Deûle i Marquette-lez-Lille.

## Referanser
Grand Prix Cycliste de Montréal 2015

**Grand Prix Cycliste de Montréal 2015** var den 6. utgaven av sykkelrittet Grand Prix Cycliste de Montréal. Rittet gikk over 205 km den 13. september 2015.

## Lag
I tillegg til de 17 WorldTourlagene ble fire lag invitert til å delta:

## Resultater

## Eksterne lenker
* 
*
Bryting under Asialekene 1986

**Bryting under Asialekene 1986**. Bryting var en av sportene i de tiende Asialekene som ble arrangert i Seoul i Sør-Korea. Det var niende gangen bryting var med på programmet for Asialekene. Brytekonkurransene ble avviklet i perioden 25. september til 4. oktober 1986. Det ble konkurrert i ti vektklasser i både fristil og gresk-romersk stil, kun for menn.

## Medaljer

## Eksterne lenker
* Página de los Juegos Asiáticos de 1986
Baltazar Sechmann Fleischer

**Baltazar Sechmann Fleischer** (født 13. april 1810 i København, død 31. mars 1885 i Horten) var en norsk sjøoffiser, fra 1862 Kommandør i Marinen.

Etter sjøkadettstudier i Stavern, utekseminert 1829 ble han i 1834 premierløytnant og var en del utenlands, både i fransk og russisk orlogstjeneste (orlog betyr at det er sjøforsvar).  Blant annet fikk han et militærkors for å ha kjempet i fjellene i Kaukasus.  Fra 1844 var han ordonnans-offiser for kong Karl III Johan (1763–1844) som dessverre døde nesten med en gang. Fra 1850 var han tilbake i Kristiania som kontormann i Marinedepartementet og holdt det gående med diverse opprykk frem til 1864 da han meldte avskjed.  Fra 1854 til 1872 var han norsk-svensk konsul i den nord-russiske byen Arkhangelsk.

Baltazar døde ugift i 1885. Han hadde da mottatt den svenske Nordstjerneordenen,  franske Æreslegionen og den polsk-russiske Sankt Stanislaus-ordenen (kun tredje klasse). I 1861 og 1872 fikk han St. Olavs Ordener. Han var sønn av Maria Flor Kirkgaard (1776–1847) og Palle Rømer Fleischer (1781–1851) av slekten Fleischer.  Faren var offiser, eidsvollsmann og statsråd. Broren Hans Kirkegaard Fleischer (1803–84) ble høyt rangert offiser og hoffsjef.

## Referanser
Bryting under Asialekene 1990

**Bryting under Asialekene 1990**. Bryting var en av sportene under de ellevte Asialekene som ble arrangert i Beijing i Kina. Det var tiende gangen som Bryting var med på programmet i Asialekene. Brytrekonkurransene ble avviklet i perioden 23. september til 3. oktober 1990. Det ble konkurrert i ti vektklasser i både fristil og gresk-romersk stil, kun for menn. Sør-Korea ble beste nasjon med elleve gullmedaljer foran Iran med tre.

## Medaljer

## Eksterne lenker
* Página de los Juegos Asiáticos de 1990
Bryting under Asialekene 1994

**Bryting under Asialekene 1994**. Bryting var en av sportene under de tolvte Asialekene som ble arrangert i Hiroshima i Japan. Det var ellevte gangen som bryting var med på programmet i Asialekene. Brytekonkurransene ble avviklet i perioden 4. til 10. oktober 1994. Det ble konkurrert i ti vektklasser i både fristil og gresk-romersk stil, kun for menn. Sør-Korea ble beste nasjon med ni gullmedaljer foran Iran med seks.

## Medaljer

## Eksterne lenker
* FILA Database
Bryting under Asialekene 1998

**Bryting under Asialekene 1998**. Bryting var en av sportene under de trettende Asialekene som ble arrangert i Bangkok i Thailand.  Det var tolvte gangen som bryting var med på programmet i Asialekene. Brytekonkurransene ble avviklet i perioden 12. til 18. desember 1998. Det ble konkurrert i åtte vektklasser i både fristil og gresk-romersk stil, kun for menn. Sør-Korea ble beste nasjon med sju gullmedaljer foran Iran med fem.

## Medaljer

## Eksterne lenker
* Página de los Juegos Asiáticos de 1998
Bryting under Asialekene 2002

**Bryting under Asialekene 2002**. Bryting var en av sportene under de fjortende Asialekene som ble arrangert i Busan i Sør-Korea. Det var trettende gangen som bryting var med på programmet i Asialekene. Brytekonkurransene ble avviklet i perioden 2. til 8. oktober 2002. Det ble konkurrert i sju vektklasser i både fristil og gresk-romersk stil for menn og i fire vektklasser i fristil for kvinner. Det var første ganger kvinner deltok i bryting i Asialekene. Det var 196 utøvere fra 24 nasjoner og Sør-Korea ble beste nasjon med seks gullmedaljer foran Japan og Usbekistan med tre hver.

## Medaljer

## Eksterne lenker
* busanasiangames.org
Båntjern

**Båntjern** er et skogstjern i Nordmarka i Oslo, sør for åsen Vettakollen, rett nord for bebyggelsen i området Vettakollen i bydel Vestre Aker. Båntjern er 190 meter langt og 9 meter dypt. Ved vannet er en liten badeplass med slengtau, grill og søppelkasser. Navnet skal henge sammen med gamle fortellinger om utburder, gjenferd av udøpte spedbarn som ble satt ut i skogen for å dø. 

## Området omkring
Litt lenger vest for Båntjern går en sti til toppen av Vettakollen der det er utsikt over Oslofjorden og Bunnefjorden. Sørvest for Båntjern ligger Riis skjerp, en liten, nedlagt gruve. Ankerveien, en 20 kilometer lang vei mellom Bærums Værk og Hammeren i Maridalen fra 1790-tallet, er en av Oslo-områdets mest benytta turveier. Den går blant annet forbi Båntjern og Sognsvann. Båntjernveien er en kjørevei i bebyggelsen på Vettakollen. Den fortsetter som turvei i skogen som en del av Ankerveien.

## Gamle bilder fra Båntjern

Fil:152 Baantjern, Vettakollen - no-nb digifoto 20150909 00120 bldsa PK09239 (cropped).jpg|«Baantjern» omkring 1920. 
Fil:Båntjern, Oslo - Riksantikvaren-T046 02 0137.jpg|
Fil:574 Bonntjern ved Vettakollen - no-nb digifoto 20150909 00122 bldsa PK09241 (cropped).jpg|Båntjern på gammelt postkort.
Fil:795 Oslo. Baantjern, Vettakollen - no-nb digifoto 20150909 00127 bldsa PK09237 (cropped).jpg|«Oslo. Baantjern, Vettakollen.»
Fil:203 Ved Baantjern, Vettakollen - no-nb digifoto 20150909 00128 bldsa PK09238 (cropped).jpg|«Ved Baantjern, Vettakollen.»


## Referanser


## Eksterne lenker
* ''Voksne oppgaver ved Båntjern''
* Skiforeningen om Båntjern
* Naturvernforbundet: ''Naturkart: Fra Sognsvann til Båntjern'' (PDF) 
* NOA: ''Eventyrskogene. Område: Vettakollen–Båntjern–Fuglemyra''
Budzjak

**Budzjak**, **Budjak** eller **Budsjak** (russisk, ukrainsk og bulgarsk: Буджак; rumensk: *Bugeac*) er et historisk landskap i Odessa oblast i Ukraina. Med beliggenhet langs Svartehavet og mellom elvene Donau og Dnister var den multietniske, &nbsp;km² store regionen den sydlige delen av Bessarabia. Regionen grenser i nord og vest til Moldova, sør mot Romania, og øst mot Svartehavet.

## Eksterne lenker
* 
* ''Karte deutscher siedlungen in Bessarabien'' Kart over tyske bosetninger i Bessarania på 1800- til 1900-tallet
Waqf

**Waqf** (arabisk وقف, også transkribert *vakf* eller *vakyf*, plural: أوقاف *aukaf*; tyrkisk: *vakıf*, flertall: [evkaf]; bulgarsk: вакъф, *vakuf*, albansk: *Vakëf* eller *vakfi*, i Maghreb *habūs*) er i islamske land en gave til Gud i velgjørende hensikt. Uansett hvilken verdi gaven har, er det intensjonen bak gaven som betyr noe. Om gaven er av stor verdi finnes det mulighet for donator å bestemme hva den skal benyttes til, ved å nedtegne donators vilje i et waqfdokument (waqfiya). 

En *waqf* skal gjerne være noe som kan beholde sin verdi, som for eksempel landegods eller bygninger. Andre eksempler på mulige donasjoner er penger, dersom de investeres godt, eller bøker til moskéen.

Det finnes to forskjellige typer *waqf*. Den første skulle kunne kalles «offentlig waqf». Hensikten med en offentlig waqf er blant annet å støtte de fattige eller finansiere moskébygg. Et moskébygg kan i seg selv ses som en waqf. Alle mennesker har mulighet til å donere en waqf, men historisk sett har det fremst vært formuende og fremstående mennesker som sultaner eller guvernører som har donert waqfer i store mengder for å forøke sin sosiale status og samtidig fremstå som gudfryktige.

Den andre typen av waqf er «familiewaqfen». Her anser donatoren at *de trengende* i stedet for de fattige er den egne familien. Donator får selv bestemme hvorledes systemet for familiewaqfen skal utformes og hvilke familiemedlemmer som skal få ta del av waqfen. Vanlig forekommende er at kvinnelige familiemedlemmer i første generasjon blir inkluderte men at deres barn ekskluderes. Også familiewaqfen anses å være religiøst motivert, ettersom donasjonen gis til Gud selv om den altså fysisk tilfaller donators familie. 

Ettersom en stiftelse til en moské er skattefri, har dette institutt i historiens løp blitt benyttet som et middel mot konfiskasjon og utpressing, ved at privatpersoner delvis har pleid å avstå sitt gods til moskéer og stiftelser i den form at eieren har betalt 10–15&nbsp;% av takseringsverdien og en lav årsrente, men for øvrig beholdt bruksretten og den øvrige delen av avkastningen. Stifterens rettigheter overgår på hans direkte avkom i ubrutt kjede; brytes denne, tilfaller eiendommen uavkortet donasjonsmottakeren. 

## Litteratur
* John L. Esposito: *Islam: den raka vägen*. Lund: Studentlitteratur 2001. ISBN 91-44-01716-2
* Knut S. Vikør: *Between God and the sultan: a history of Islamic law*. London: Hurst 2005. ISBN 1-85065-738-6
*
Teucrium polium

***Teucrium polium*** er en halvbusk i leppeblomstfamilien.

Den blir opptil 45&nbsp;cm høy og har hvitfiltete, forvedede stengler. Bladene er avlange til ovale, 1–3&nbsp;cm lange, grovtannete og med innrullet kant. Blomstene er hvite eller lysrosa, 4–5&nbsp;mm lange og sitter i runde, hvitfiltete hoder. Planten vokser på tørre steder i garrigue, steinete beitemarker, åpen skog og kratt. *Teucrium polium* er blitt brukt som medisin mot magesykdommer, feber og forkjølelse.

Arten er meget variabel og blir ofte delt i følgende fem underarter.
* subsp. *capitatum* – hele middelhavsområdet unntatt Kypros
* subsp. *polium* – Iberiske halvøy, Sør-Frankrike
* subsp. *aureum* – fjell i det vestlige middelhavsområdet
* subsp. *pii-fontii* – Spania, Balearene
* subsp. *vincentinum* – Iberiske halvøy

Noen botanikere, som Teresa Navarro i *Flora iberica*, mener *Teucrium polium* i stedet bør oppfattes som et artskompleks med en rekke arter som har begrenset utbredelse. *Flora iberica* oppgir at det finnes 21 arter i underseksjonen *Polium* på Den iberiske halvøy.

## Litteratur
* 
* 
* 

## Eksterne lenker
*
Bryting under Asialekene 2014

**Bryting under Asialekene 2014**. Bryting var en av sportene under de 17. Asialekene som ble arrangert i Incheon i Sør-Korea. Det var sekstende gangen som bryting var med på programmet i Asialekene. Brytekonkurransene ble avviklet i perioden 27. september til 1. oktober 2014. Det ble konkurrert i åtte vektklasser i både fristil og gresk-romersk stil for menn og i fire vektklasser i fristil for kvinner. Det var 239 utøvere fra 30 nasjoner som deltok. Alle tapende semifinalister fikk bronsemedaljer. Iran ble beste nasjon med seks gullmedaljer foran Japan med fire.

## Medaljer

## Eksterne lenker
* Official website
Jabal Qasioun

**Jabal Qasioun** (arabisk: **جبل قاسيون**, **Jabal Qāsiyūn**) er et fjell med utsikt over byen Damaskus i Syria. Her ligger en rekke restauranter som man kan se hele byen fra. Etterhvert som byen er blitt utvidet, har noen bydeler vokst seg frem til foten av fjellet. Det høyeste punktet er 1151 meter over havet.

Det er bygd mange skanser i fjellet av det syriske regime etter starten på den syriske borgerkrig.

## Religiøs betydning
I fjellsiden ligger en grotte med mange sagn knyttet til seg. Det er sagt at grotten en gong var bebodd av det første menneske, Adam, og at både Ibrāhīm (Abraham), og 'Īsā (Jesus) skal ha bedt i grotten. I arabiske historiebøker fra middeelalderen ble den omtalt som stedet der Qābīl (Kain) tok livet av Hābīl (Abel). I hundrevis av år ble grotten regnet som et sted der bønner ble oppfylt med en gang, og særlig i tørkeperioder ville herskerne av Damaskus til grotten og be om regn. På grunn av mordet som det vært hevdet fant sted her, det første mord i verden, ble den kalt *Maghārat al-Dam* (Blodgrotten). Ifølge sunnimuslimer er Qasioun stedet der miḥrābene (bønnenisjene) til de 40 helgener, kalt Abdāl, skal ha bedt sine nattlige bønner. Det ble bygd en liten moske over Blodgrotteb med disse miḥrābene.

Lenger ned på fjellet fra Blodgrotta lå en annen grotte kalt *Maghārat al-Jūˁ* (Sultegrotten). Historiene om denne grotta er noe forvirrende. Noen sier at førti helgener døde der av sult: al-Harawī, som levde der på 1200-tallet skriver at førti profeter døde der av sult. I dag er grotta forseglet, omgitt av hus, men stedet blir kalt al-Juyūˁīyah (omtrent 'Hungersstedet').

En annen grotte ligger i en annen fjellside, og lokalt er denne blitt kalt Syvsovergrotten, nevnt i tidlige kristne kilder, i tillegg til Koranen der de er kjent som *Aṣḥāb al-Kahf* (Følgegrotten). Det er derimot mange grotter i denne delen av verder som blir hevdet å være denne grotten. I dag er det bygd en madressah over grotten, men det er fremdeles tilkomst for pilegrimer. 

## Referanser
Bueskyting under Asialekene 1978

**Bueskyting under Asialekene 1978**. Bueskyting var en av sportene under de åttende Asialekene som ble arrangert i perioden 9. til 20. desember 1978 i Bangkok i Thailand. Det var første gangen som bueskyting var med i Asialekene, sporten var med som demonstrasjonsgren i lekene i 1962 i Jakarta. Bueskyktingkonkurransene ble avviklet 14. og 15. desember. Det var en individuell- og en lagkonkurranse for både mann og damer. Japan ble beste nasjon med tre gullmedaljer foran Sør-Korea med en.

## Medaljer

## Eksterne lenker
* Página de los Juegos Asiáticos de 1978
Allround-NM på skøyter junior 1954

**Allround-NM på skøyter junior 1954** ble avholdt 20. og 21. februar 1954 på Harstad stadion i Harstad.Teknisk arrangør var Harstad Skøyteklubb.

Norgesmester ble Bjarne Larsen, Setskog Idrettslag.

## Sammenlagt Herrer Junior

## Kilder
*
*

## Eksterne lenker
*
Bueskyting under Asialekene 1986

**Bueskyting under Asialekene 1986**. Bueskyting var en av sportene under de tiende Asialekene som ble arrangert i Seoul i Sør-Korea. Det var tredje gangen som bueskyting var med i Asialekene. Bueskytingkonkurransene ble avviklet i perioden 27. til 30. september 1986. Det var fem indiviuelle og en lagkonkurranse for menn og detsamme for damer. Sør-Korea ble beste nasjon med ni gullmedaljer foran Japan med to.

## Medaljer

## Eksterne lenker
* Página de los Juegos Asiáticos de 1986
Johann Gottlieb Christaller

**Johann Gottlieb Christaller** (1827–1895) var en misjonær og lingvist i den protestantiske Baselmisjonens tjeneste. Han var far til Erdmann Gottreich Christaller, Theodor Christaller som var den første *riksskolelærer* i Kamerun, og til Hanna Christaller som skrev blant annet kolonialnoveller (Togo), og bestefar til Walter Christaller.

Han beskjeftiget seg blant annet med utforskningen av språket twi. Blant hans verker kan nevnes  «A grammar of the Asante and Fante (Tshi) language» (1875); «3600 Tshi proverbs» (1879), «Tshi and English dictionary» (1881); «Uebungen in der Akra od. Ga-Sprache» (1890).

## Referanser


## Litteratur
* Friedrich Agster, Winfried Maier-Revoredo, Margarete Henninger: *„…für Afrika bestimmt“. Zum 100. Todestag des Missionars und Sprachforschers Johann Gottlieb Christaller*. Evangelische Gesamtkirchengemeinde und Stadt Winnenden, Winnenden 1995.
* 
* 
* 

## Eksterne lenker
* 
* „Who was Christaller?“
Ordbokangrep

**Ordbokangrep** er en metode for å løse passord og koder ved hjelp av en liste med ord. Angriperen benytter listen samt et program som legger inn ordene og i noen tilfeller også noen tilfeldige tall. 
Mange brukere har benytter som regel fraser eller ord, samtlige kan kan finnes i en enkel ordbok.
Baselmisjonsselskapet

**Baselmisjonsselskapet** (tysk: *Evangelische Missionsgesellschaft in Basel* [*Basler Mission*]) var den eldste og største protestantiske misjonsorganisasjonen i Europa. Den ble grunnlagt i 1815 og ble etterfulgt i 2001 av den nye organisasjonen Mission 21.

Baselmisjonsselskapet, som var økumenisk på protestantisk grunn, virket over hele verden, fra 1828 i Gullkysten, fra 1834 i India, fra 1836 på Borneo, fra 1847 i Kina og fra 1886 i Kamerun. Et i 1822 innledet arbeide i Kaukasus ble lagt ned i 1835. Første verdenskrig lamslo virksomheten i India, Kamerun og på Gullkysten, men 1924 kunne det gjenopptas i India og i 1925 i Vestafrika.

Under andre verdenskrig kunne arbeidet fortsette i Kina og Sydafrika, mens det ble lammet i det øvrige Afrika.

**Gullkysten:** Den 18. desember 1828 sendte misjonsselskapet i koordinasjon med Det danske misjonsselskap sine første misjonærer, Johannes Phillip Henke, Gottlieb Holzwarth, Carl Friedrich Salbach og Johannes Gottlieb Schmid, for å begynne arbeid i det danske protektorat på Christiansborg på Gullkysten. Den 21. mars 1832 ankom rn neste gruppe misjonærer, Andreas Riis (misjonslegen), Peter Peterson Jäger og Christian Heinze, til Gullkysten, der de oppdaget at Henke hadde dødd fire måneder tidligere. Misjonærene arbeidet for å bygge opp kristne landsbyfellesskap blant bøndene, og brukte de lokale språkene i kirke og skole. Særlig under det første århundret døde mange misjonærer av sykdommer. 

## Referanser


## Eksterne lenker
* 
* Basler Mission
* Basler Mission Deutscher Zweig e.&nbsp;V.
* mission 21
* Photos: Bilder-Datenbank des Kantons Basel-Stadt
* Evangelisches Missionswerk in Südwestdeutschland (EMS)
* Bildarchiv Basler Mission
* mission 21 - Evangelisches Missionswerk (Artikel von INFOREL, Information Religion)
Bueskyting under Asialekene 1982

**Bueskyting under Asialekene 1982**. Bueskyting var en av sportene i de niende Asialekene som ble arrangert i perioden 19. til 4. desember 1982 i Delhi i India. Det var andre gangen som bueskyting var med i Asialekene. Det var en individuell- og en lagkonkurranse for både menn og kvinner. Sør-Korea ble beste nasjon med to gullmedaljer foran Nord-Korea og Japan med én hver.

## Medaljer

## Eksterne lenker
* Página de los Juegos Asiáticos de 1982
Teknisk keramikk

**Teknisk keramikk** er keramisk materiale basert på rene keramiske pulver som  aluminiumoksid, silisiumkarbid, silisiumnitrid, zirconiumoksid, aluminiumnitrid og borcarbid. Det produseres vanligvis ved tekniske prosesser, ettersom disse stoffer ikke finnes i naturen. Pulverene blandes med vann og tilsetningsstoffer og brennes som all annen keramikk. De mekaniske egenskaper i teknisk keramikk er vesentlig bedre enn i alminnelig keramikk på grunn av renheten av de keramiske pulvere. Teknisk keramikk kan motstå temperaturer på over 1000°C, det er kjemisk bestandig, hardt og slitesterkt.

Teknisk keramikk brukes til utstyr som skal tåle kontakt med aggressive kjemikalier. Til tennplugger som skal motstå høye temperaturer, til vevemaskiner som skal kunne tåle slitasje av garn som løper gjennom, i tekniske kniver som ikke må bli sløve og i hjulaksler som ikke må slites ned.

Teknisk keramikk kan forsterkes ved innleiring av keramiske fibre, hvorved både støtsikkerhet og bruddstyrke økes.

## Litteratur
* J. Kriegesmann (utg.): *DKG – Technische Keramische Werkstoffe*. HvB-Verlag, Ellerau 2005, ISBN 978-3-938595-00-8
* W. Kollenberg (utg.): *Technische Keramik – Grundlagen, Werkstoffe, Verfahrenstechnik*. Vulkan-Verlag, Essen 2004, ISBN 3-8027-2927-7
* Hartmut Kainer: *Handbuch für Wärmeaustauscher: Keramische Wärmeaustauscher für die Hochtemperatur-Prozesstechnik *. Vulkan-Verlag, Essen 1991, s. 205-233
Jewish Encyclopedia

**Jewish Encyclopedia** (fullstendig navn: *The Jewish encyclopedia. A descriptive record of the history, religion, literature, and customs of the Jewish people from the earliest times to the present day*) er et oppslagsverk som utkom fra 1901 til 1906 med jødedommen som emnefelt. Det har over 15.000 artikler i 12 bind.  Initiator og utgiver var Isidore Singer.

## Litteratur
* David B. Levy: «The making of the Encyclopaedia Judaica and the Jewish Encyclopedia». I: *Proceedings of the 37th Annual Convention of the Association of Jewish Libraries* Denver 2002 (Digitalisat ).

## Eksterne lenker
* 
* ''Jewish Encyclopedia'' The united full-text of the 1906 Jewish Encyclopedia
* Om ''JewishEncyclopedia.com''
Cornelis de Houtman

**Cornelis de Houtman** (født 2. april 1565 i Gouda i Nederland, død i september 1599 på Sumatra) var en nederlandsk oppdagelsesreisende.

Houtman ledet i 1595 en ekspedisjon til Ostindien. Han landsteg i 1596 i Bantam, der han ble tatt til fange av sultanen, men senere ble frikjøpt. Han vendte tilbake i 1597. 

På sin annen ekspedisjon i 1598 besøkte han Madagaskar, Cochinkina og Atjeh, der han i 1599 ble myrdet på sultanens befaling.

## Referanser


## Litteratur
* Carlquist, Gunnar (red.) (1932). Svensk uppslagsbok. Malmö: Svensk Uppslagsbok AB:s förlag, band 13 s. 357.

## Eksterne lenker
*
Frederik de Houtman

**Frederik de Houtman** eller *Frederick De Houtman* (født 1571 i Gouda i Nederland, død 21. oktober 1627 i Alkmaar) var en nederlandsk sjøfarer og oppdagelsesreisende som seilte langs Australias vestkyst på vei til Batavia i Nederlandsk India.

## Liv og virke
Frederik de Houtman assisterte sin landsmann, sjøfareren Pieter Dirkszoon Keyser, med astronomiske observasjoner på sin første ekspedisjon fra Nederland til Ostindia i 1595-1597.

De Houtman var en eldre bror til Cornelis de Houtman som ble drept på en annen ekspedisjon i 1598-1599. Frederik ble fengslet av sultanen av Aceh i det nordlige Sumatra, men utnyttet tiden i fengselet til å studere det lokale malayiske språket og foreta astronomiske observasjoner.

I 1603, etter sin tilbakekomst til Nederland, publiserte de Houtman sine stjerneobservasjoner i en appendiks til sin bok om malayiske og malagassiske språk.

I 1619 seilte han til Ostindia igjen for VOC (Det nederlandske ostindiske kompani), de Houtman med skipet *Dordrecht* og Jacob d'Edel med skipet *Amsterdam* kom tett på land ved den australske vestkyst nær det som nå er Perth. De kalte området *d'Edelsland*. Herfra seilte de nordpå langs kysten og kom til en gruppe sandbanker som de så vidt unngikk, og som så fikk navnet Houtman Abrolhos. De Houtman gikk i land i området kjent som *[[Eendrachtsland]]*, som tidligere var oppdaget av Dirck Hartog. I sin journal identifiserte de Houtman disse kyststrekningene som Marco Polos land Beach eller Locach, som ble vist på tidens kart, som for eksempel det av Jan Huygen van Linschoten.

De Houtman døde den 21. oktober 1627 i Alkmaar i Holland.

## Referanser


## Eksterne lenker
*  
* Ian Ridpath's Star Tales
* Knobel, E. B., "On Frederick de Houtman's catalogue of southern stars, and the origin of the southern constellations",*Monthly Notices of the Royal Astronomical Society*, Vol. 77, p.&nbsp;414-432. (ADS)